ആസ്റ്റര് എസ് യുവിക്ക് മികച്ച പ്രതികരണം ബുക്കിംഗ് ആരംഭിച്ച് 20 മിനിറ്റുകള്കക്കം സ്റ്റോക്കുകള് തീര്ന്നു ,വിതരണം നവംബര് 1 മുതല് മുംബൈ: അടുത്തിടെ ഇന്ത്യന് വിപണിയില് അവതരിപ്പിച്ച എംജി ആസ്റ്റര് എസ് യുവിയുടെ ബുക്കിംഗ് ആരംഭിച്ച് ഏകദേശം 20 മിനിറ്റുകള് കഴിഞ്ഞപ്പോള് തന്നെ ഈ വര്ഷത്തെ സ്റ്റോക്കുകള് തീര്ന്നതായി നിര്മ്മാതാക്കള് അറിയിച്ചു. 5,000 യൂണിറ്റുകളാണ് ഈ വര്ഷത്തേക്കായി കമ്ബനി മാറ്റിവെച്ചിരുന്നത്. ഇതിലൂടെ വാഹനത്തിന്റെ മികച്ച സ്വീകാര്യതയാണ് വ്യക്തമാകുന്നതെന്നും എംജി പറഞ്ഞു. ഉപഭോക്താക്കളില് നിന്ന് ഞങ്ങള്ക്ക് ലഭിച്ച പ്രതികരണത്തില് ഞങ്ങള് അതീവ സന്തുഷ്ടരാണ്, എംജി മോട്ടോര് ഇന്ത്യ പ്രസിഡന്റും എംഡിയുമായ രാജീവ് ചാബ പറഞ്ഞു. ഓട്ടോമൊബൈല് കമ്ബനിയായ എംജി മോട്ടോറിന്റെ ഏറ്റവും പുതിയ മോഡലാണ് ആസ്റ്റര് എഐ എസ്യുവി. രാജ്യത്ത് എഐ ആര്ട്ടിഫിഷ്യല് ഇന്റലിജന്സ് സാങ്കേതികവിദ്യയുടെ സഹായത്തോടെ എത്തുന്ന ആദ്യ മോഡലാണിത്. വിശാലമായ എക്സ്റ്റീരിയറുകള്, ആഡംബര ഇന്റീരിയറുകള്, ഫ്യൂച്ചറിസ്റ്റിക് സാങ്കേതികവിദ്യ എന്നിവയുള്ള പ്രീമിയം മിഡ് സെഗ്മെന്റ് എസ്യുവിയാണ് എംജി ആസ്റ്റര്. ബ്ലൂടൂത്ത് സാങ്കേതികവിദ്യയുള്ള ഡിജിറ്റല് കീ ആസ്റ്റര് നല്കുന്നുണ്ട്. കാറിന്റെ കീ നഷ്ടപ്പെടുകയോ മറക്കുകയോ ചെയ്താല് കാര് ലോക്ക് ചെയ്യാനും അണ്ലോക്ക് ചെയ്യാനും സ്റ്റാര്ട്ടാക്കാനും ഡിജിറ്റല് കീ സഹായിക്കും. റെയിന് സെന്സിംഗ് വൈപ്പറുകള്, ഓട്ടോമാറ്റിക് എല്ഇഡി ഹെഡ്ലാമ്ബുകള്, കണക്റ്റഡ് കാര് ടെക്നോളജി, 10.1 ഇഞ്ച് ടച്ച്സ്ക്രീന് ഇന്ഫോടെയിന്മെന്റ് സിസ്റ്റം, 7.0 ഇഞ്ച് ഡിജിറ്റല് ഇന്സ്ട്രുമെന്റ് ക്ലസ്റ്റര്, പനോരമിക് സണ്റൂഫ് എന്നിവയാണ് എസ് യുവിയുടെ മറ്റ് സവിശേഷതകള്. വിതരണം നവംബര് 1 മുതലെന്ന് എംജി അറിയിച്ചു.The post ആസ്റ്റര് എസ് യുവിക്ക് മികച്ച പ്രതികരണം ബുക്കിംഗ് ആരംഭിച്ച് 20 മിനിറ്റുകള്കക്കം സ്റ്റോക്കുകള് തീര്ന്നു ,വിതരണം നവംബര് 1 മുതല് first appeared on MalayalamExpressOnline.